Jeg må simpelthen dele min dårlige oplevelse med Telenor med jer og opfordre til at I tænker jer om en ekstra gang inden I vælger Telenor som internet og fastnetudbyder.
Jeg måtte sidste sommer vælge ny udbyder - valgte selvfølgelig den billigste med det bedste produkt, troede jeg. Havde også kun haft god erfaring med Telenor ift. min mands mobilabonnement og opsigelsen af det. 14/7-15 trådte mit nye abonnement i kraft - det viste sig dog vanskeligt at få min fastnettlf. til at virke og det tog en del tid for Daniel, mit tekniske geni af en søn, og en del banken i bordet inden det endelig virkede midt i september. Telenor lovede mig da også en kompensation for det...alt var godt nu - lige indtil d. 18/11 hvor jeg modtog en rykker med trussel om lukning af internet+telefoni, hvis jeg ikke omgående betalte. Det var jeg ærlig talt lidt uforstående overfor, for betalingen kørte jo upåklageligt via PBS. Ved opringning fik jeg af en ung dame at vide at det drejede sig om noget opstartsgebyr (som de dog aldrig havde sendt mig en regning på), hvad så med den kompensation? Vi snakkede os frem til, at hvis jeg overførte 210 kr med det samme, ville hun slette resten af beløbet, så det gjorde jeg straks og alle var glade.
Lige indtil d. 4/12 hvor min tlf. og internet var lukket - opringning igen, denne gang af Daniel. Den flinke unge mand kunne godt se, at der var sket en fejl og ville straks åbne for forbindelsen igen - men kunne så bare ikke få internettet i gang igen. En tekniker kom efter nogle dage og fik gang i det hele og jeg var glad igen.
Men d. 21/12 modtog jeg sørme en ny rykker med trussel om lukning af internet+tlf. d. 24/12, hvis jeg ikke betalte mit udestående. Godt gal i hovedet ringede jeg endnu engang. Denne gang kunne den unge mand se at rykkerspærringen ikke var fjernet, da der var en restance på 4 øre!!! Dem slettede han straks og undskyldte besværet og NU skulle det hele nok køre.
Tænk engang d. 4/1 fik jeg nok en rykker og nu var det alvor! - Det var det også for mit vedkommende, da jeg endnu engang ringede op og beklagede mig. Den unge mand undskyldte nok engang. Det var en fejl den rykker overhovedet var blevet afsendt, jeg skyldte ingenting og ville modtage næste faktura i februar. Han kunne godt se, at betalingen kørte upåklageligt via PBS. Jamen alle kan jo fejle, men dette var så sidste advarsel fra min side. Hvis jeg hørte mere til rykkerspærringen, ville jeg skifte selskab. Men den skulle være god nok nu, forsikrede han. Det var så bare ikke det sidste jeg skulle høre til Telenor, for i torsdags, d. 14/1 fik jeg så en mail med tak for min opsigelse, jeg skulle venligst returnere udstyret til en adresse i Sverige og give besked senest d. 13/1, hvis jeg ønskede at overføre mit fastnetnr. til en ny udbyder!!! Rasende og grædefærdig ringede jeg og talte med en ung pige, der lige måtte have tid til at undersøge sagen. Det er fint, sagde jeg, men internet og telefon skal bare virke når jeg kommer hjem i eftermiddag! Hun ringede så igen kl. 14.30, beklagede mange gange, men den rykkerspærring der ikke var blevet fjernet kunne ikke bare annulleres, så der ville gå en uges tid med at få mig op at køre igen!  Jamen så var den jo ikke længere, samarbejdet slutter her, sagde jeg, og jeg sender ikke noget udstyr nogen steder hen, I kan komme og hente det selv! Hun tilbød at stille mig om til opsigelsesafdelingen!!!! Du skal sågu ikke stille mig nogen steder hen, Telenor har selv uretmæssigt opsagt mig, og nu lader jeg det stå ved magt - I får ikke 1 krone mere fra mig! Jamen så kunne hun tilbyde at jeg kunne indlevere udstyret til en Telenor-butik!!! Ved du hvad, sagde jeg, jeg kan tilbyde at I kan komme og hente jeres udstyr på min adresse!!!!
Det er jo ikke de 4 unge mennesker i kundeservice jeg er sur på, de er formentlig unge studerende, men jeg kan ikke forstå at man ikke, når man har sådan en kunde hvor Telenor jo selv erkender at have kludret i det, ikke går en tand op i systemet til en der har kompetence til at fjerne en sådan uretmæssig rykkerspærring, som igennem flere mdr. bare får lov til at køre, trods kontakt snart hver 14. dag!
Jeg kan heller ikke forstå at man kan slutte af med at sende en mail - heldigvis kunne jeg da åbne og læse den via min mobiltlf. (IKKE ET TELENOR-ABONNEMENT) med besked om at kontakte dem senest dagen før, hvis jeg ønskede at beholde mit fastnetnummer, som vi har haft i næsten 29 år!!!!
HVIS Telenor vil gøre bare 1 ting rigtig i dette efterforløb, så sørger de for at jeg kan beholde mit fastnetnr. - MEN INDTIL VIDERE SKAL I IKKE KONTAKTE MIG PÅ DET NUMMER
Jeg er så skuffet over den behandling, havde jeg været en dårlig betaler, var det ok, men jeg har betalt hver eneste regning, jeg har modtaget, rettidigt - Havde vi haft en uenighed om hvilket beløb jeg skulle indbetale, kunne jeg forstå det, men jeg indbetalte det den unge pige sagde jeg skulle i november.
Jeg er så frustreret over at møde sådan en inkompetence over så lang tid og i mødet med i hvert fald 4 forskellige unge mennesker, og at man kan blive stillet en kompensation i udsigt - og møde det stik modsatte, Nej, ved I nu hvad! Hold jer langt væk fra Telenor !!!